**FFURFLEN GAIS CYNLLUN LLWYBRAU DIOGEL MEWN CYMUNEDAU BA2021-22**

**LLYWODRAETH CYMRU**

*Bydd awdurdodau lleol yn cwblhau un ffurflen i bob cynllun. Gall cynllun gynnwys un prosiect neu becyn o brosiectau cysylltiedig*

|  |  |
| --- | --- |
| **Awdurdod Lleol** | Cyngor Bro Morgannwg |
| **Enw’r Cynllun** | Prosiect Dylunio Stryd Cymunedol Ysgol Gynradd Fairfield |
| **Rhif Blaenoriaeth y Cynllun** | 1 o 2 |
| **Cynllun Strydoedd Ysgolion** | ~~Ie~~ / Nage |
| **Cynllun Presennol neu Newydd** | Newydd (a ariennir trwy gyllid TLl craidd 20/21) |
| **Dyddiad y Cynllun** | Dechrau Hydref 2020 Dyddiad Cwblhau Amcan – Awst 2021 |
| **Cyllid sydd ei angen ar gyfer 2021-22** | *£761,650 (ond 3 phecyn ar wahân, felly’n hapus i dderbyn cyllid rhannol)* |
| **Cyfanswm y cyllid mae ei angen i gwblhau'r cynllun o 2022-2023 ymlaen** | *0* |
| **Enw Cyswllt y Rheolwr Prosiect** | Kyle Phillips |
| **Rhif Ffôn Cyswllt** | 02920 673130 |
| **E-bost Cyswllt** | [kwphillips@valeofglamorgan.gov.uk](mailto:kwphillips@valeofglamorgan.gov.uk) |
| **Awdurdodwyd gan (e.e. Pennaeth Cyllid neu’r Gwasanaethau Trafnidiaeth)** | Enw: Emma Reed  Teitl y Swydd: Pennaeth Gwasanaethau Cymdogaeth a Thrafnidiaeth  Llofnod: cid:image003.jpg@01D169A2.17DA5CA0 |

**DISGRIFIAD O'R CYNLLUN**

Rhowch ddisgrifiad byr o’r cynllun. Os yw eich cais ar gyfer cynllun a fydd yn cymryd mwy na blwyddyn ariannol i'w gwblhau, mae angen disgrifiad arnom o'r cynllun cyfan a'r elfennau a gaiff eu cyflawni ym mhob blwyddyn ariannol. Dylai ceisiadau am becyn o gynlluniau gynnwys rhestr â chostau'r prosiectau cysylltiedig yn nhrefn blaenoriaeth.

Atodwch fapiau lleoliad A4, lluniad(au) prosiect(au) ac unrhyw wybodaeth ategol arall ar wahân.

|  |
| --- |
| Cyfeirnod Grid AO: |
| Ers blynyddoedd lawer bu problemau gyda thagfeydd a pharcio ar Dryden Road a'r strydoedd cyfagos ac mae'r rhain yn rhwystr i breswylwyr, rhieni, myfyrwyr a'r ysgol.  Mae gan yr ysgol Swyddog Teithio Llesol ac mae ganddi lefel dda o fannau storio beiciau a sgwteri, ac eto mae nifer y disgyblion sy'n dod i'r ysgol yn y car yn parhau'n uchel.  Ym mis Medi 2020 dyfarnwyd contract i Sustrans Cymru trwy'r Gronfa Teithio Llesol Dyrannu Craidd i ddarparu Cynllun Stryd Cymunedol yn Ysgol Gynradd Fairfield. Nod y prosiect hwn yw annog a hwyluso teithio llesol i'r ysgol trwy gyfuno gwelliannau i seilwaith a newid ymddygiad er mwyn creu amgylchedd mwy diogel.  Eu cylch gorchwyl oedd:   * gweithio gyda phreswylwyr i annog eu cyfranogiad yn y gwaith i ail-ddylunio eu stryd; * ail-ddylunio’r stryd i'w gwneud yn fwy diogel i ddisgyblion deithio'n llesol i'r ysgol; * codi ymwybyddiaeth ymhlith plant, staff, rhieni a llywodraethwyr o fanteision teithio llesol; * cynnwys plant mewn gweithgareddau sy'n annog pobl ac yn eu galluogi i fanteisio ar deithio llesol; * creu diwylliant ysgol gyfan o deithio llesol o fewn ysgolion prosiect y gellir ei gynnal dros amser; * darparu model i'r Cyngor i greu llwybrau mwy diogel i ysgolion eraill yn y dyfodol.   Mae Ysgol Gynradd Fairfield mewn ardal breswyl ym Mhenarth ac mae ganddi tua 320 o ddisgyblion ac mae 14% o'r rhain yn byw y tu allan i Awdurdod Cyngor Bro Morgannwg:    Mae gan Ysgol Gynradd Fairfield Swyddog Teithio Llesol ac mae’n 'Ysgol Teithio Llesol'. Mae’r ysgol wedi gweithio'n agos gyda Sustrans dros y blynyddoedd diwethaf i leihau nifer y cerbydau sy'n gollwng plant. Bu’n cymryd rhan yn her y 'Newid Mawr' ac ym mlwyddyn academaidd 18/19 cafwyd cynnydd o 38% o ddisgyblion yn teithio'n llesol i orffen y flwyddyn gyda 74%, gan ennill dyfarniad y 'Naid Anferth' iddi.  Bu Sustrans Cymru yn gweithio trwy Covid gan gyfuno ymgysylltu wyneb yn wyneb wrth gadw pellter ac ymgysylltu digidol, gan arwain at y canlynol:   * 4 gweithdy i fyfyrwyr gyda disgyblion yn yr ysgol – rhoddwyd gwybod amdanynt trwy gylchlythyr yr ysgol: [https://www.fairfieldpenarth.co.uk/attachments/download.asp?file=3212&math=pdf](https://www.fairfieldpenarth.co.uk/attachments/download.asp?file=3212&type=pdf) * 2 sesiwn galw heibio gyda rhieni a staff y gymuned a'r ysgol * Dwy rownd i ddosbarthu llythyrau (cyn sesiynau galw heibio) ac ymgynghoriad ar-lein â phreswylwyr Dryden Road a'r gymuned ehangach * cyfathrebwyd â Chynghorwyr Lleol * arolwg camera o Dryden Road i gasglu data llinell sylfaen * data cod post myfyrwyr wedi'i fapio â rhwydweithiau llwybrau posibl wedi'u neilltuo gan ddefnyddio Systemau Gwybodaeth Ddaearyddol * hyrwyddo'r prosiect trwy'r cyfryngau cymdeithasol, er enghraifft Twitter * ymgynghoriad ar-lein <https://fairfield-sustrans-uk.hub.arcgis.com/> a nododd dair ardal allweddol o amgylch yr ysgol:   + - Dryden Road     - Wordsworth Avenue     - Tennyson Road   Cynhaliwyd cyfarfodydd rhwng timau Priffyrdd, Traffig, Teithio Llesol a Dylunio'r Cyngor a Sustrans Cymru ac mae'r cynigion canlynol ar gyfer pob ardal wedi'u dylunio a'u costio:  **Dryden Road** – i'w gyflwyno BA21/22 – **blaenoriaeth 1 £124,400 *(minws £30k os cymeradwyir cais camera ar wahân)***   * Cael gwared ar ganllaw diangen i roi mwy o le palmant * Croesfannau anffurfiol * Gosod ychydig o folardiau creu lleoedd i atal parcio ar y palmant * Gosod camera gorfodi traffig (gan fwriadu ei symud i 'stryd ysgol' yn y dyfodol)   **Wordsworth Avenue** – i'w gyflwyno BA21/22 – **blaenoriaeth 2 £437,000**   * Gwelliannau i'r cyffyrdd ar hyd Wordsworth Avenue * Gerddi glaw ar gyffyrdd wedi’u gwella – i'w plannu a'u cynnal gan yr ysgol neu wirfoddolwyr lleol * Gosod bolardiau ar Dryden Road a Tennyson Road i atal rhieni rhag parcio ar gyffyrdd * Ailosod y ffordd bresennol a chynnwys rhwystr canol   **Tennyson Road** – angen ymgynghori a dylunio pellach ar hyn trwy gydol dechrau Chwarter 1 BA21/22 ond bwriedir ei gyflwyno o fewn y flwyddyn – **blaenoriaeth 3 £200,250**   * Seddi * Lleoedd parcio ar gyfer cerbydau i ddisgyblion o’r tu allan i’r dalgylch (ac i alluogi ‘bws cerdded’) * Adeileddau i'r plant eu harchwilio ac eisiau ymweld â nhw ar eu taith i'r ysgol * Rheseli beiciau * Lleoliad posibl ar gyfer gorsaf docio nextbike i alluogi llogi e-feiciau |
|  |

|  |  |
| --- | --- |
| **Enw'r ysgol/ion y mae'r cynllun yn canolbwyntio arni/arnynt** | **Nifer y disgyblion** |
| **Ysgol Gynradd Fairfield** | **320 o ddisgyblion** |

A yw'r cynllun mewn ardal ddynodedig dan y Ddeddf Teithio Llesol?

|  |  |
| --- | --- |
| **√** | **~~X~~** |

Os ydy, a yw wedi'i gynnwys yn eich Map Llwybrau Presennol neu yn eich Map Rhwydwaith Integredig? Os ydy, dangoswch gyfeirnod y llwybr a gymerwyd o'r System Fapio Teithio Llesol a disgrifiwch sut mae'r cynllun yn cyd-fynd â'ch rhwydwaith teithio llesol presennol neu arfaethedig.

|  |
| --- |
| Cyfeirnod y llwybr: |
| VALE-PROP-PEN-P130 ar hyd Wordsworth Avenue a Dryden Road ar gyfer gwelliannau i gerddwyr.  VALE–PROP-PEN-C260 ar hyd Wordsworth Avenue ar gyfer seilwaith beicio. |

Os yw'r cynllun mewn lleoliad dynodedig, ond nid yw'n cysylltu â llwybr teithio llesol na llwybr teithio llesol sydd ar y gweill, rhowch dystiolaeth pam y dylid ystyried ariannu eich cynllun:

|  |
| --- |
| dd/b |

**Egwyddor Datblygu Cynaliadwy**

Mae Deddf Llesiant Cenedlaethau'r Dyfodol (Cymru) 2015 yn gosod dyletswydd ar gyrff cyhoeddus i weithredu egwyddor datblygu cynaliadwy ym mhob peth y maent yn ei wneud, trwy'r pum ffordd o weithio. Disgrifiwch sut yr ydych wedi dilyn y pum ffordd o weithio i ddatblygu ac arfarnu'ch cynllun. Defnyddiwch Fframwaith Cenedlaethau'r Dyfodol <https://futuregenerations.wales/wp-content/uploads/2018/11/FGCW-Framework_Welsh.pdf>

**RHOWCH WYBODAETH SY'N GYSYLLTIEDIG Â'CH CYNLLUN YN UNIG**

|  |  |
| --- | --- |
| **Y Pum Ffordd o Weithio** | |
| **Hirdymor** – Disgrifiwch sut yr ydych wedi ystyried anghenion hirdymor sy'n gysylltiedig â'ch cynllun. Beth fydd effeithiau eich cynllun ar genedlaethau'r dyfodol? | Bydd y cynigion yn cynorthwyo â nodau Deddf Llesiant Cenedlaethau'r Dyfodol ar gyfer Cymru iachach a Chymru fwy cydlynol trwy wella teithio llesol a gwreiddio ymddygiad llesol mewn disgyblion o oedran cynnar. |
| **Atal** – Disgrifiwch sut yr ystyriwyd opsiynau i atal y problemau y mae eich cynllun yn ymateb iddynt rhag gwaethygu neu ddigwydd yn y lle cyntaf. | Ers 2009 mae syniadau amrywiol wedi cael eu hystyried a'u gweithredu yn yr ardal hon. Mae darnau hir o reiliau canllaw yn ymestyn ar hyd Dryden Road i atal parcio ar y palmant, ond mae dadansoddiad o arolygon camerâu wedi dangos bod hyn yn golygu tagfeydd rhieni a phlant ar y troedffyrdd heb lawer o gyfleoedd i groesi’r stryd.  Mae marciau Ysgol - Cadw’n Glir wedi'u gosod ond heb orfodi parhaus, mae’r rhain yn aml yn cael eu hanwybyddu. Ceisir cyllid ar gyfer y flwyddyn ariannol hon trwy'r cais hwn i brynu camerâu cludadwy at ddiben gorfodi.  Mae'r ysgol wedi gweithio gyda Sustrans Cymru a'r ALl ar gynyddu lefelau o deithio llesol trwy fod yn Ysgol Actif a chymryd rhan mewn ymarferion mapio.  Mae angen gwell seilwaith i fodloni'r Canllawiau Dylunio Teithio Llesol ar gyfer y gymuned gyfan, nawr ac i’r dyfodol. |
| **Integreiddio** – Disgrifiwch sut yr ydych wedi ystyried amcanion lles cyrff cyhoeddus eraill. | Mae'r seilwaith presennol yn is na’r safon ac mae'r heddlu wedi gorfod ymdrin â nifer o ddigwyddiadau mewn perthynas â thagfeydd traffig a phroblemau parcio o amgylch yr ysgol gynradd yn ogystal â phroblemau canfyddedig ynglŷn â gyrru’n rhy gyflym. Mae Tîm Diogelwch ar y Ffyrdd y Cyngor wedi gweithio gyda'r ysgol i ddarparu addysg i'r plant fel y gallant gerdded a beicio'n ddiogel i'r ysgol. Mae'r Cyngor hefyd wedi gweithio gyda'r heddlu, y gymuned, yr ysgol a'r cyhoedd i ymateb i bryderon am ddiogelwch ar y ffyrdd, y mae gan bob un o’r grwpiau hyn ddiddordeb mewn sicrhau y caiff nodau’r Ddeddf Llesiant eu bodloni.  Mae'r GIG yn cydnabod cyfraniad posibl gweithgarwch corfforol pob dydd, gan gynnwys cerdded a beicio, at iechyd. Mae hyn wedi cael ei gydnabod gan yr Adran Iechyd a'r Adran Drafnidiaeth. Mae lefelau cerdded a beicio wedi gostwng dros y blynyddoedd a allai fod wedi cyfrannu at leihad mewn gweithgarwch corfforol. Mae pob math o drafnidiaeth yn dylanwadu ar weithgarwch corfforol naill ai'n uniongyrchol neu'n anuniongyrchol ac felly'n cynnig y potensial ar gyfer lefelau cynyddol o weithgarwch corfforol (UCL 2011). Mae Strategaeth Iechyd Cyhoeddus Cymru 2019 ([https://www.wales.nhs.uk/sitesplus/documents/888/Our%20Strategol%20Plan%20%28IMTP%29%202019-2022%20V1.pdf](https://www.wales.nhs.uk/sitesplus/documents/888/Our%20Strategic%20Plan%20%28IMTP%29%202019-2022%20V1.pdf)) yn nodi'r angen i addysgu'r cyhoedd i rymuso eu hunain i aros yn iach ac un ffordd o wneud hyn yw trwy eu hannog i ddefnyddio gweithgarwch corfforol trwy gerdded a beicio fel dewis ffordd o fyw dyddiol. Gyda 73% o boblogaeth weithiol Bro Morgannwg yn cymudo mewn car (cyfrifiad 2011), mae'n flaenoriaeth drafnidiaeth allweddol i'r Cyngor annog y cyhoedd i deithio'n fwy cynaliadwy. Bydd y Cyngor yn parhau i weithio gyda Bwrdd Iechyd Caerdydd a'r Fro i hyrwyddo ac annog teithio mwy diogel, iach a chynaliadwy. (*Cam Gweithredu S03.4 – Erbyn 2022 byddwn wedi gweithio gydag eraill i sicrhau cynnydd amlwg yng nghyfran y plant sy'n teithio'n llesol i'r ysgol.)* |
| **Cydweithio** – disgrifiwch pwy y cydweithredoch â nhw a sut, wrth ddatblygu ac arfarnu eich cynllun. | ***Sustrans Cymru*** – dyfarnwyd contract iddynt gan yr ALl; roeddent yn gweithio gyda’r ALl, yr ysgol, Cynghorwyr, rhieni a'r gymuned i ddatblygu’r cynllun  ***Cyngor Mewnol – swyddogion o’r timau Priffyrdd, Traffig, Dylunio ac Adeiladu a Theithio Llesol*** – cytunwyd ar fesurau i’w datblygu ar gyfer dylunio gyda Sustrans ac yna ar y dyluniad terfynol  ***Yr Ysgol*** – gweithiwyd gyda'r Pennaeth, yr athrawon a’r disgyblion i drefnu sesiynau dosbarth gyda disgyblion ac i drafod cynlluniau (yn ystod yr holl heriau oherwydd Covid). Rhannwyd dyluniadau'r cysyniad â'r ysgol a derbyniwyd y sylwadau canlynol:  *"Mae'r newidiadau'n edrych yn wych o ran gwella'r ddarpariaeth i blant gerdded neu feicio/sgwtio’n ddiogel i'r ysgol, ac rwy'n siŵr y bydd yn cael effaith fawr ar nifer y disgyblion sy'n addasu i ddull gwell o deithio i'r ysgol.*  *Bydd y palmentydd gwell fel llwybrau cerdded yn annog plant i gerdded neu sgwtio, ynghyd â gwell mannau croesi.*  *Bydd hyn yn lleihau nifer y cerbydau sy'n 'ymweld' â'n hardal ysgol ar hyn o bryd i ollwng plant, a fydd yn cael cynnydd amlwg yn niogelwch y plant sy'n cyrraedd yr ysgol.  Yn anffodus, bu nifer o achosion lle mae plant bron â chael eu bwrw gan geir wrth i yrwyr facio i ddreifs i droi, neu wrth i blant groesi’r ffordd ger mynedfeydd pan nad oedd gyrwyr yn canolbwyntio bob amser ar y ffordd o’u blaenau.*  *Yn ogystal, bydd iechyd disgyblion yn gwella a bydd llygredd aer yn lleihau.*  *Gan fod nifer o blant sy’n mynychu Fairfield o'r tu allan i'r dalgylch, mae'n bwysig bod gennym y cyfleuster i rieni barcio'n ddiogel i ffwrdd o fynedfeydd yr ysgol.  Bydd ychwanegu bws cerdded yn sicrhau unwaith eto y bydd yr ardal gyfagos i’r ysgol yn fwy diogel i'r plant.*  *Mae'r cynigion hyn yn ffordd ardderchog ymlaen o ran gwella iechyd a diogelwch y plant yn Ysgol Fairfield -* ***Siân Lewis, Pennaeth****"*  *"Mae plant Fairfield wedi bod yn dweud wrthym dros nifer o flynyddoedd bellach am eu pryderon ynglŷn â’u diogelwch wrth deithio i'r ysgol ac oddi yno. Er bod gennym gyfran fawr o blant sy’n teithio’n llesol i’r ysgol bob dydd, naill ai ar droed neu ar feic ac ati, mae eraill wedi nodi y byddent yn gwneud hynny hefyd pe byddent yn teimlo'n fwy diogel. Nod y newidiadau arfaethedig yw ceisio mynd i'r afael â'r meysydd hyn sy'n peri pryder a dylent greu amgylchedd gwell a mwy diogel i'n plant wrth deithio i'r ysgol" –* ***Elaine Herbert, Aelod o Staff – Arweinydd yr EcoBwyllgor’***  ***Preswylwyr*** – gweithdy a gynhaliwyd gyda Sustrans ac ymgynghoriad ar-lein i drafod materion lleol  ***Cynghorwyr Lleol*** – rhoddwyd gwybod am y cynllun a'i gefnogi'n llawn gan yr aelod Cabinet dros Wasanaethau Cymdogaeth a Thrafnidiaeth |
| Y cynlluniau Llwybrau Diogel mewn Cymunedau mwyaf llwyddiannus yw’r rhai sydd wedi eu datblygu trwy weithio’n agos gyda disgyblion, rhieni, staff yr ysgol a'r gymuned ehangach. Rydym am weld cyfranogiad a chynllunio cydweithredol o’r camau cynnar wrth ddatblygu’r cynllun, lle bynnag y bo'n bosibl. | |
| **Cyfranogiad** – disgrifiwch pwy a gynhwysoch, pryd a sut, wrth ddatblygu ac arfarnu'ch cynllun. Gallwch gynnwys enghreifftiau ar ffurf atodiad. | * Cynhaliwyd 4 gweithdy myfyrwyr gyda disgyblion yn yr ysgol a oedd hefyd yn cynnwys athrawon, staff o Sustrans a swyddog o'r Cyngor * 1 gweithdy gyda staff yr ysgol * 1 gweithdy gyda rhieni * 1 gweithdy gyda phreswylwyr ac aelodau o'r gymuned * dosbarthwyd llythyrau ac ymgynghorwyd â phreswylwyr Dryden Road gan ddweud wrthynt sut y gallant gymryd rhan * cyfathrebwyd â Chynghorwyr Lleol * arolwg camera o Dryden Road i gasglu data llinell sylfaen * ymgynghoriad ar-lein <https://fairfield-sustrans-uk.hub.arcgis.com/> a hysbysebwyd yn lleol * cyfarfodydd â swyddogion Sustrans a swyddogion y Cyngor i drafod cynigion cyn ymgymryd â dylunio cysyniadol * cyfarfodydd mewnol y Cyngor i gwblhau cynlluniau ar gyfer costio a chyflwyno cais i Lywodraeth Cymru |

**ACHOS BUSNES Y CYNLLUN**

**1. ACHOS STRATEGOL**

Yr achos dros newid, i gyd-fynd â pholisïau ac amcanion.

|  |  |
| --- | --- |
| **Yr Achos dros Newid** | |
| **Y Sefyllfa a Materion Presennol ac yn y Dyfodol**  Beth yw'r materion lleol ac ehangach y bydd y cynllun hwn yn mynd i'r afael â nhw? Dylid cynnwys data llinell sylfaen lle mae ar gael. Beth fydd yn digwydd os na chymerir camau gweithredu? | Mae Ysgol Fairfield yn Ward Cornerswell ym Mhenarth gyda phoblogaeth o ryw 5,300 ac mae gan Benarth boblogaeth o ryw 22,982. Byddai'r cynllun o fudd i ran helaeth o'r gymuned gan fod y llwybrau'n llwybrau mynediad i'r gorsafoedd trenau lleol, canol y dref, y siopau lleol, yr ysgol gynradd a'r ddwy ysgol uwchradd, yn ogystal â bod yn rhai sy’n cael eu defnyddio i gael mynediad i drafnidiaeth gyhoeddus i deithio ymhellach i ffwrdd, h.y. yr ysgolion Cymraeg a chrefyddol, yr ysbyty a Chaerdydd.  Y problemau presennol a nodwyd yw:   * Gormod o geir ger mynedfa’r ysgol * Mwy o draffig yng nghyffiniau'r ysgol yn ystod oriau’r ysgol * Parcio amhriodol pan fydd disgyblion yn cael eu casglu/gollwng * Swm a chyflymder canfyddedig y traffig yng nghyffiniau'r ysgol   **Data llinell sylfaen - Llif traffig:**  Dryden Road  Llif y Traffig Tua'r Gogledd:  a) Swm y traffig 24 awr: 100 cerbyd;  b) Swm y traffig yn y bore (08:00 i 09:00): 14 cerbyd;  c) Swm y traffig yn y prynhawn (15:00 i 16:00): 13 cerbyd;  Llif y Traffig Tua'r De:  a) Swm y traffig 24 awr: 211 cerbyd;  b) Swm y traffig yn y bore (08:00 i 09:00): 52 cerbyd;  c) Swm y traffig yn y prynhawn (15:00 i 16:00): 59 cerbyd;  Wordsworth Avenue  Llif a Chyflymder y Traffig Tua’r Gorllewin:  a) Swm y traffig 24 awr: 1,253 cerbyd;  b) Swm y traffig yn y bore (08:00 i 09:00): 105 cerbyd;  c) Swm y traffig yn y prynhawn (15:00 i 16:00): 129 cerbyd;  Llif y Traffig Tua’r Dwyrain:  a) Swm y traffig 24 awr: 1,337 cerbyd;  b) Swm y traffig yn y bore (08:00 i 09:00): 117 cerbyd;  c) Swm y traffig yn y prynhawn (15:00 i 16:00): 124 cerbyd;  **Data llinell sylfaen - Cyflymder traffig:**  Dryden Road  Cyflymder y Traffig Tua’r Gogledd:  a) Cyflymder 85 canradd 24 awr: 17.7 mya;  b) Cyflymder 85 canradd yn y bore (08:00 i 09:00): 12.6 mya;  c) Cyflymder 85 canradd yn y prynhawn (15:00 i 16:00): 12.0 mya;  Cyflymder y Traffig Tua’r De:  a) Cyflymder 85 canradd 24 awr: 17.7 mya;  b) Cyflymder 85 canradd yn y bore (08:00 i 09:00): 12.6 mya;  c) Cyflymder 85 canradd yn y prynhawn (15:00 i 16:00): 13.1 mya;  Wordsworth Avenue  Cyflymder Llif y Traffig Tua’r Gorllewin:  a) Cyflymder 85 canradd 24 awr: 28.7 mya;  b) Cyflymder 85 canradd yn y bore (08:00 i 09:00): 29.1 mya;  c) Cyflymder 85 canradd yn y prynhawn (15:00 i 16:00): 26.5 mya;  Cyflymder y Traffig Tua’r Dwyrain:  a) Cyflymder 85 canradd 24 awr: 29.4 mya;  b) Cyflymder 85 canradd yn y bore (08:00 i 09:00): 29.0 mya;  Os na chymerir unrhyw gamau gweithredu, bydd y llwybr hwn yn parhau i beidio â bod yn ddeniadol ar gyfer teithio llesol a bydd yr ysgol yn parhau i gael problemau gyda pharcio ger y gât sy'n bryder iechyd a diogelwch i rieni, disgyblion, yr ysgol a phreswylwyr.  Mae gan Fro Morgannwg lefelau uwch o allyriadau CO2 y pen – sef 8.80 tunnell – na chyfartaledd Cymru o 8.00 tunnell (Cynllun Corfforaethol 2020-2025 BM). Er mwyn cynorthwyo'r Cyngor i gyflawni amcan 3 y Cynllun Corfforaethol, mae wedi addo 'cynnig mwy o gyfleoedd ar gyfer beicio a cherdded pob dydd a gweithio gyda'i bartneriaid i ddatblygu amrywiaeth o opsiynau teithio i annog pobl i adael eu ceir'. <https://www.valeofglamorgan.gov.uk/Documents/Our%20Council/Achieving%20our%20vision/Corporate-Plan/Corporate-Plan-2020-25/Corporate-Plan-2020-2025-Welsh.pdf> |
| **Canlyniadau'r cynllun**  Beth yw'r canlyniadau penodol y bydd y cynllun yn eu cyflawni? (Dylid nodi'r amcanion a'r canlyniadau yn yr adran nesaf) Er enghraifft, beth fydd hyd y llwybr, pa welliannau neu gyfleusterau eraill sy'n cael eu creu? | Gwelliannau i'r cyffyrdd – culhau'r cyffyrdd presennol a gosod gerddi glaw ar hyd Wordsworth Avenue *(mae'r llun isod yn dangos cynllun tebyg yn Grangetown, Caerdydd)*    Croesfannau anffurfiol ar hyd Dryden Road *(enghraifft isod gan Gyngor Enfield):*    Cael gwared ar ganllaw diangen - rhwystrau diangen ar y droedffordd *(mae'r lluniau isod yn dangos y canllaw presennol ar Dryden Road)*  Dryden01 Drydenroad03  Gosod bolardiau ansafonol – i atal parcio ar y palmant ond bod yn ddeniadol i breswylwyr *(llun isod o brosiect Sustrans yn Ysgol Dewi Sant, Casnewydd)*    Gosod camera at ddibenion monitro gan dîm gorfodi'r Cyngor *(enghraifft isod wedi'i osod ar bolyn lamp)*    **Amcanion y Cynllun:**   * Cynyddu nifer y teithiau llesol sy'n cael eu gwneud 25% o fewn blwyddyn i gwblhau'r cynllun. * Lleihau nifer y ceir ar hyd Dryden Road 30% o fewn blwyddyn i gwblhau’r cynllun. * Gwella canfyddiad o ddiogelwch y llwybr ymhlith plant yr ysgol gynradd a’u rhieni o fewn chwe mis i gwblhau’r cynllun. * Annog cerdded a beicio fel y ffordd orau o deithio i bob ardal ym Mhenarth, ond yn enwedig i'r ysgol. * Hwyluso parhad patrymau teithio rhwng yr ysgol Gynradd a'r Ysgol Uwchradd trwy sicrhau cysylltiadau beicio a cherdded da rhwng dalgylchoedd yr ysgol gynradd a safle'r ysgol gyfun. * Lleihau allyriadau CO2. * Annog lefel ffitrwydd i'r gymuned gyfan. * Lleihau'r risg o ddamweiniau ledled y gymuned. * Sefydlu llwybrau cerdded a beicio diogel i'r ysgol a chyfleusterau eraill.   Bydd y Cyngor yn hyrwyddo'r cynllun trwy barhau ag addysg diogelwch ar y ffyrdd i gynnwys Kerbcraft, Beicio (Safonau Cenedlaethol lefel 1 a 2 ar y ffordd) ac SDFfI. Bydd y Cyngor hefyd yn hyrwyddo wythnos cerdded i'r gwaith/ysgol, wythnos feicio ac wythnos diogelwch ar y ffyrdd a thrwy gefnogi unrhyw ymgyrchoedd cenedlaethol pellach ar gyfer diogelwch ar y ffyrdd a theithio cynaliadwy. Mae'r Cyngor hefyd mewn trafodaethau i lansio prosiect WOW Strydoedd Byw ac mae Ysgol Gynradd Fairfield wedi gofyn am gael cymryd rhan yn hyn. Mae hyfforddiant ychwanegol i feicwyr sy'n oedolion yn y gymuned a gweithgareddau i hyrwyddo'r cynllun hefyd wedi'u cynllunio fel rhan o'r pecyn cyffredinol i wella ei effaith. |
| **Cyd-fynd â Pholisïau a Chynlluniau**  Nodwch ym mha le y mae'r cynllun hwn yn cyd-fynd â pholisïau a chynlluniau lleol megis y Cynllun Trafnidiaeth Lleol ac unrhyw bolisïau a chynlluniau cysylltiedig eraill.  **Nodwch hefyd gyfeirnod llwybr y Map Rhwydwaith Integredig ar gyfer y cynllun hwn, wedi'i gymryd o'r System Fapio Teithio Llesol.** | **Deddf Teithio Llesol (Cymru) 2013** – Mae hon yn rhoi gofyniad i awdurdodau lleol wella’n barhaus y cyfleusterau a’r llwybrau ar gyfer cerddwyr a beicwyr ac i baratoi mapiau at eu defnydd nhw sy’n nodi’r llwybrau presennol a’r rhai a allai gael eu datblygu yn y dyfodol. Bydd y cynllun hwn yn ymdrin â dau o’r llwybrau a nodwyd yn y Map Rhwydwaith Integredig Teithio Llesol a gyflwynwyd i LlC ym mis Tachwedd 2017. Cyfeirnodau’r Map: VALE-PROP-PEN-P130 a VALE-PROP-PEN-C260.  **Cynllun Trafnidiaeth Lleol (CTLl) Mabwysiedig Bro Morgannwg 2015-2030:**  Mae'r CTLl yn cydnabod y bydd cynlluniau SRiC yn cael eu hyrwyddo i ddarparu cyfleoedd a seilwaith trafnidiaeth effeithiol a fforddiadwy i alluogi'r cyfleoedd gorau i annog teithio llesol a diogel. Mae'n nodi y bydd addysg, hyfforddiant a chyhoeddusrwydd Diogelwch ar y Ffyrdd yn cael eu darparu i annog teithio mwy diogel, iachach a chynaliadwy. Mae'r ysgol wedi gweithio'n agos gyda Thîm Diogelwch ar y Ffyrdd y Cyngor ers blynyddoedd lawer a bydd hyn yn parhau. Mae'r CTLl yn cydnabod yr angen i ddarparu cynlluniau llwybrau diogel mewn cymunedau sy'n bodoli eisoes a nodwyd gan ysgolion ac annog cyflwyno mwy o gynlluniau i'w hystyried a'u gweithredu ac i ddarparu llwybrau teithio llesol yn unol â deddfwriaeth.  **Cynllun Teithio Ysgol Gynradd Fairfield** – Nododd cynllun teithio'r ysgol yr angen i greu amgylchedd mwy diogel ar Dryden Road ar gyfer beicwyr a cherddwyr. Mae'r Cyngor wedi darparu lle storio beiciau a sgwteri ychwanegol er mwyn darparu lle diogel i blant ddefnyddio eu heitemau ac annog teithio llesol i'r ysgol. Yn amodol ar gyllid, bydd yr ysgol hon yn derbyn 4 beic i alluogi Blwyddyn 5 a Blwyddyn 6 i gwblhau Lefelau Hyfforddiant Beicio Cenedlaethol 1 a 2.  **Strategaeth Iechyd Cyhoeddus Cymru (2019) -** Cytunodd Iechyd Cyhoeddus Cymru ar ei Strategaeth yn 2019 i sicrhau *Cymru iachach, hapusach a thecach.* Ei nod yw *diogelu a gwella iechyd a lles a lleihau anghydraddoldebau iechyd.* Yn ei Strategaeth, mae'n cydnabod *bod Llywodraeth Leol yn hanfodol i iechyd a lles, er enghraifft, drwy ei gwasanaethau addysg, tai ac amgylcheddol ac, wrth gwrs, drwy ofal cymdeithasol. Bydd y GIG yn ei chynnwys yn well wrth gynllunio gwasanaethau ac yn defnyddio ei hyblygrwydd a'i chreadigrwydd i ehangu amrywiaeth, ansawdd ac effeithiolrwydd y gwasanaethau sydd ar gael yn lleol.* Bydd Cyngor Bro Morgannwg yn parhau â’i ymgysylltiad a'i bartneriaethau â'r GIG i helpu i gyflawni ei nodau cydfuddiannol. Cyflawnir hyn ar hyn o bryd trwy'r partneriaethau canlynol:   * Partneriaeth Bwyd a Gweithgareddau Corfforol * Ysgolion Iach * Prosiect Gwella Iechyd Plant Ysgol (PGIPY) * Asesiad a Chynllun Gweithredu Digonolrwydd Cyfleoedd Chwarae * Cynllun Chwaraeon y Fro (LAPA)   Bydd y Cyngor yn parhau i weithio gyda Bwrdd Iechyd Caerdydd a'r Fro i hyrwyddo ac annog teithio mwy diogel, iach a chynaliadwy. (*Cam Gweithredu S03.4 – Erbyn 2022 byddwn wedi gweithio gydag eraill i sicrhau cynnydd amlwg yng nghyfran y plant sy'n teithio'n llesol i'r ysgol.)*  **Cynllun Bwrdd Gwasanaethau Cyhoeddus Bro Morgannwg** – Bydd y cynllun hwn yn cyfrannu at gyflawni Amcan Lles 4: Diogelu, gwella a gwerthfawrogi ein hamgylchedd (<https://www.valepsb.wales/Documents/Welsh-Well-being-Plan/Full-Online-Version-WELSH.pdf>)  Ymunodd Cyngor Bro Morgannwg â phartneriaid y BGC i lansio'r Siarter Teithio Iach ym mis Hydref 2019 sy'n golygu y byddwn yn cefnogi’r holl staff, gan gynnwys staff mewn ysgolion, i ddefnyddio dulliau teithio iach yn ôl ac ymlaen i'r gwaith. Gwnaethom hefyd lansio Cynllun Symud Mwy, Bwyta'n Iach 2020-2023 sydd â maes gweithredu â blaenoriaeth (3.3) i ddatblygu a chynnal seilwaith beicio a cherdded ymhellach, a gaiff ei fesur yn ôl nifer y llwybrau beicio newydd sy’n cael eu hagor, a hefyd (9.3) i gynyddu gweithgarwch corfforol ymhlith pobl hŷn mewn cymunedau sydd â'r angen mwyaf. <https://movemoreeatwell.co.uk/>  Ar ôl lansio'r cynllun llogi e-feiciau cyntaf yn ardal Penarth sy'n cysylltu â chynllun llogi beiciau Caerdydd, a chan fod Penarth a Chaerdydd yn agos at ei gilydd, mae gennym ddyhead i wella ein cysylltiadau teithio llesol yn yr ardal hon. |

|  |  |  |
| --- | --- | --- |
|  | Mae Deddf Llesiant Cenedlaethau'r Dyfodol (Cymru) 2015 yn gosod dyletswydd ar gyrff cyhoeddus i geisio cyflawni'r nodau a'r amcanion lles ym mhob peth a wnânt. Sut mae eich cynllun yn cyd-fynd â'ch nodau/amcanion lles lleol? *Cyfeiriwch at Gynllun ac Asesiad Lles eich BGC lleol a Chynllun Lles eich awdurdod lleol eich hun.*  **https://www.valepsb.wales/Documents/Welsh-Well-being-Plan/Full-Online-Version-WELSH.pdf** | |
| **Amcanion Lles Lleol** | | **Cyfraniad y Cynllun (uchafswm o 400 gair ar gyfer pob amcan)** |
| *Nodwch eich amcanion lles lleol a'u rhoi yma* | | *Sut mae eich cynllun yn cyfrannu at bob un o'ch amcanion lles lleol?* |
| Galluogi pobl i gyfranogi, cymryd rhan yn eu cymunedau lleol a llunio gwasanaethau | | Y weledigaeth ar gyfer yr amcan hwn yw sicrhau y *‘clywir llais pawb ledled y Fro, lle caiff pob un y cyfle i gyfranogi mewn llunio gwasanaethau lleol a’u bod yn hyderus y gwrandewir arnynt a’u bod yn gallu gweld y gwahaniaeth y mae eu cyfranogiad wedi ei wneud’*.  Mae disgyblion, athrawon, rhieni, preswylwyr, Cynghorwyr a'r gymuned leol wedi cyfrannu at y cynllun hwn. Caiff llwyddiant ei fesur trwy gymunedau’n cael eu galluogi’n fwy i helpu i ddarparu atebion lleol i faterion lleol. Wrth ddatblygu'r cynllun hwn, rydym wedi caniatáu i bobl yn yr ardal gael llais ac wedi darparu cyfleoedd ar gyfer gweithgareddau ymgysylltu sy'n ymwneud â'r amgylchedd lleol.  Mae'r ymatebion i'r ymgynghoriad a gafwyd o ganlyniad i'r broses wedi rhoi cyfle i staff gael mwy o fewnwelediad i'r cymunedau y maent yn eu gwasanaethu. |
| Lleihau tlodi a mynd i’r afael ag anghydraddoldeb sydd ynghlwm wrth amddifadedd | | Bydd y Cyngor yn hyrwyddo negeseuon ymddygiad iach, cydnabod yr angen i addasu ein dulliau o gyrraedd grwpiau poblogaethau gwahanol gan gynnwys pobl hŷn, pobl ifanc a’r rhai mewn ardaloedd difreintiedig. Mae'r ysgol mewn ardal o Benarth sy'n cael ei hystyried yn un ddifreintiedig.  Mae'r cynllun hwn wedi cynnwys gweithio gyda phreswylwyr i nodi a chyflawni prosiect amgylcheddol, gan gydnabod y cyfleoedd ar gyfer cyfranogiad cymunedol a'r cysylltiadau rhwng yr amgylchedd, gweithgarwch corfforol a lles.  Mae’r prosiect hwn wedi ein galluogi i ystyried sut y gallwn wella’r amgylchedd i gefnogi ac annog chwarae yn yr awyr agored a theithio llesol yn rhai o’n hardaloedd mwyaf difreintiedig trwy gyfrwng cynlluniau gwella trafnidiaeth a chau strydoedd i hwyluso chwarae.  Bydd llwyddiant erbyn 2023 yn cael ei fesur trwy ddangos ein bod wedi cyflawni’r canlynol:   * Gwelliannau mewn disgwyliad oes iach yn ein hardaloedd mwyaf difreintiedig ac ar draws ystod o ddangosyddion iechyd. * Dealltwriaeth gwell gan breswylwyr o'r cyfraniad y gall yr amgylchedd ei wneud at eu lles a phartneriaid yn gweithio gyda'i gilydd i ddiogelu a gwella'r amgylchedd. * Prosiect amgylcheddol cynaliadwy sy'n dod ag amrywiaeth o fanteision lles i'r gymuned leol (e.e. iechyd, sgiliau newydd, hyder) ac sy'n gallu llywio gwaith mewn meysydd eraill. |
| Rhoi’r dechrau gorau ar fywyd i blant | | Dengys ymchwil mai sicrhau bod plant yn cael y dechrau gorau yn eu bywydau yw’r ffordd orau o atal oblygiadau hirdymor profiad gwael yn y blynyddoedd cynnar a sicrhau ein bod yn datblygu unigolion, teuluoedd a chymunedau gwydn.  Canfu asesiad BGC y Cyngor fod y Fro yn perfformio’n dda o ran canlyniadau iechyd, gyda’r ganran o blant oedran dosbarth derbyn ym Mro Morgannwg sydd dros bwysau neu’n ordew yn lleihau yn y blynyddoedd diweddar i fod y gyfradd isaf yng Nghymru erbyn hyn, yn sylweddol is na’r cyfartaledd. Mae hyn yn faes lle rydym yn ‘arwain y newid’ o'i gymharu â'r duedd genedlaethol er y dylid pwysleisio bod y gyfradd hon yn dal i fod yn uwch nag y dylai er mwyn amddiffyn iechyd cenedlaethau’r dyfodol. Roedd ein hasesiad yn dangos bod nifer y plant â lefel uwch o ordewdra yn uwch mewn ardaloedd a restrir yn fwy difreintiedig na'r rhai lleiaf difreintiedig.  Mae angen i ni hefyd sicrhau ein bod yn amddiffyn ein hamgylchedd fel y gall ein pobl ifanc dyfu mewn ardal lle mae mynediad da i fannau gwyrdd er mwyn sicrhau gwell iechyd corfforol a meddyliol a lle mae allyriadau carbon niweidiol wedi eu lleihau. |
| Diogelu, gwella a gwerthfawrogi ein hamgylchedd | | Tynnodd ein Hasesiad Lles sylw at y ffaith mai un o asedau mwyaf y Fro a rhan hanfodol o ddiwylliant y Fro yw’r amgylchedd naturiol. Mae’r amgylchedd wrth wraidd pob agwedd ar fywyd ac mae’n hanfodol ein bod yn amddiffyn, gwella a gwerthfawrogi ein hamgylchedd er mwyn sicrhau lles cenedlaethau’r dyfodol. Mae gwaith ymgysylltu mewn amrywiaeth o ddigwyddiadau a ddefnyddiwyd i lywio ein hasesiad wedi pwysleisio bod yr amgylchedd naturiol yn hynod bwysig i breswylwyr sy’n rhoi gwerth ar agosrwydd a mynediad i gefn gwlad/glan y môr a mannau gwyrdd. Roedd yr amgylchedd yn cael ei ystyried gan ein preswylwyr fel un o’r ffactorau pwysicaf i sicrhau lles.  Rhaid i ni ystyried sut mae pobl yn teithio i’r Fro, ac o fewn y Fro pan fyddant yma, ac mae hyn hefyd yn berthnasol i’r rhai sy’n byw ac yn gweithio yn y Fro. Gall patrymau newidiol yn y modd rydym yn teithio a’r modd rydym yn dylunio ein hamgylchedd ar gyfer teithio gael effaith sylweddol ar les.  I ddiogelu ein hamgylchedd ar gyfer cenedlaethau’r dyfodol, rhaid i hyn gynnwys newid moddol yn y modd rydym yn teithio ar draws y rhanbarth a’r tu hwnt. Ar hyn o bryd defnyddio car preifat yw’r ffurf fwyaf poblogaidd ar drafnidiaeth i gymudwyr ym Mro Morgannwg, a rhaid i ni geisio newid hyn er mwyn lleihau allyriadau awyr a lleihau’r peryglon sy’n gysylltiedig â newid yn yr hinsawdd, gan leihau ein hôl-troed ecolegol a sicrhau bod Bro Morgannwg yn gyfrifol ar lefel fyd-eang. Yn gysylltiedig â hyn rhaid i ni hefyd ddarparu dewisiadau teithio llesol a hyrwyddo buddion beicio a cherdded i’n preswylwyr. Bydd amddiffyn, gwella a gwerthfawrogi ein hamgylchedd yn gwella lles ein preswylwyr ac ansawdd eu bywydau, yn rhoi hwb i’n heconomi ac yn sicrhau amrywiaeth o fuddion iechyd yn sgil gwella ansawdd yr awyr a mynediad i fannau gwyrdd.  Byddwn yn hyrwyddo cerdded a beicio i staff, preswylwyr ac ymwelwyr trwy negeseuon a rennir a thrwy gynnig cyfleusterau sy’n hwyluso dewisiadau teithio llesol. Caiff y gwaith ei wneud ar y cyd â’r Brifddinas-ranbarth.  Mae'r man gwyrdd ar Tennyson Road wedi'i adolygu er mwyn manteisio i'r eithaf ar ei botensial ar gyfer defnydd a gwerth cymunedol fel adnodd amgylcheddol.  Bydd llwyddiant erbyn 2023 yn cael ei fesur trwy roi mwy o ddewisiadau i ddisgyblion, gweithwyr a phreswylwyr y Fro ar gyfer teithio llesol a chynaliadwy. |

**Cyd-fynd ag Amcanion Lles**

**Amcanion y Cynllun**

Nodwch isod sut mae eich cynllun yn cyfrannu at yr amcanion grant perthnasol.

|  |  |  |
| --- | --- | --- |
| **Enw'r Grant** | **Amcanion y Grant** | **Cyfraniad y Cynllun** |
| **Llwybrau Diogel mewn Cymunedau** | * Cynyddu lefelau teithio llesol ymhlith plant sy'n teithio i'r ysgol ac yn y gymuned ehangach * Gwella addasrwydd cymunedau ar gyfer byw * Gwella'r amgylchedd ar gyfer cerdded, beicio a sgwtio o amgylch ysgolion | * Gwella mynediad teithio llesol i addysg * Cynyddu lefelau teithio llesol * Lleihau allyriadau carbon * Gwella iechyd a lles * Gwella ansawdd aer * Gwella'r berthynas rhwng yr ysgol a phreswylwyr Dryden Road * Cysylltu cymunedau * Gwella mynediad teithio llesol i wasanaethau a chyrchfannau allweddol ac i drafnidiaeth gyhoeddus * Gwella mynediad teithio llesol i gyflogaeth |

**2. ACHOS TRAFNIDIAETH**

|  |  |  |
| --- | --- | --- |
|  | Sut mae eich cynllun yn cyd-fynd â'r nodau lles cenedlaethol? *Cyfeiriwch at eich Cynllun Lles a'ch Asesiad BGC lleol, a Fframwaith Cenedlaethau'r Dyfodol* [*https://www.futuregenerations.wales/wp-content/uploads/2018/11/FGCW-Framework\_Welsh.pdf*](https://www.futuregenerations.wales/wp-content/uploads/2018/11/FGCW-Framework_Welsh.pdf) *i gael rhagor o wybodaeth.* *Rhowch dystiolaeth ansoddol/meintiol allweddol ategol* lle bo hynny'n berthnasol. | |
| **Nod Lles** | | **Cyfraniad y Cynllun** (uchafswm o 400 gair ar gyfer pob amcan) |
| **Cymru lewyrchus**  Ystyriwch gostau trafnidiaeth, costau damweiniau, cynhyrchiant, yr economi leol, tir, costau cyfalaf a chostau refeniw. Dylech gynnwys tystiolaeth lle bo ar gael. | | Bydd y cynllun yn lleihau allyriadau carbon ac yn lleihau'r tagfeydd parcio ger tiroedd yr ysgol trwy leihau nifer y ceir sy’n cael mynediad i Dryden Road.  Bydd cysylltiadau mwy diogel yn yr ardal hon yn galluogi cymunedau i fanteisio ar gyfleoedd gwaith, siopa a hamdden nad ydynt wedi gallu ei wneud o bosibl.  Mae cyfran fawr o breswylwyr yr ardal yn defnyddio eu ceir preifat i gyrraedd y cyfleusterau yng nghanol tref Penarth. Prin iawn yw'r lle parcio yn y dref. Trwy wella amodau yn yr ardal leol rydym yn rhoi mwy o gyfle i'r preswylwyr deithio'n llesol i'r siopau ar Tennyson Road. Bydd y gwelliannau i'r man gwyrdd yn ardal siopa Tennyson Road yn helpu gydag unrhyw adfywiad posibl a allai ddigwydd.  Byddwn yn gofyn i ddisgyblion ysgol a/neu wirfoddolwyr lleol gynnal y gerddi glaw a gall gwirfoddoli ddarparu sgiliau newydd a meithrin hyder i fanteisio ar gyfleoedd cyflogaeth ac addysg.  Bydd y gwaith o adeiladu'r cynllun yn cael ei wneud yn fewnol gan ddefnyddio'r gweithlu lleol, a bydd deunyddiau'n cael eu prynu gan gyflenwyr lleol. |
| **Cymru gydnerth**  Ystyriwch amser teithio a dibynadwyedd amser teithio, a chyfleoedd ar gyfer seilwaith gwyrdd a busnesau bach a chanolig e.e. trwsio beiciau/caffis. | | Yr amser teithio presennol i riant fynd â'i blentyn i'r ysgol o fewn dalgylch Ysgol Gynradd Fairfield mewn cerbyd preifat yw tua 4 munud ynghyd â'r amser ychwanegol i ddod o hyd i rywle i barcio. Pe bai'r rhiant a'r plentyn yn dewis teithio'n llesol, byddai'n cymryd 10 munud i gerdded, 7 munud i sgwtio neu 5 munud i feicio. Mae ceir yn dechrau parcio yn Dryden Road hyd at 40 munud cyn diwedd yr ysgol, weithiau gyda’r injans yn rhedeg. Yn ogystal ag achosi problem i breswylwyr lleol, mae hyn hefyd yn wastraff amser pobl.  Byddem yn ceisio gosod gorsafoedd docio e-feiciau yn Tennyson Road i wella'r cynllun llogi e-feiciau presennol ym Mhenarth ac annog teithio llesol ymhellach. Gallai hyn hefyd gynnwys beiciau e-gargo i alluogi pobl i gario llwythi swmpus/trymach (e.e. gwneud eu siopa wythnosol).  Byddem hefyd yn edrych ar osod meinciau neu seddi y tu allan i'r siopau yn Tennyson Road i annog pobl i ddefnyddio'r cyfleusterau hyn a denu busnesau i'r ardal.  Byddem yn annog ac yn cefnogi pobl i gymryd mwy o ran mewn prosiectau amgylcheddol yn eu cymuned leol a deall pwysigrwydd amgylchedd da i'n lles.  Byddwn yn adolygu’r modd y byddwn yn rheoli ein mannau agored er mwyn cael y gorau o’u cyfraniad at wydnwch yr ecosystem ac i wella bioamrywiaeth.  Mae siop feiciau lwyddiannus ym Mhenarth a thrwy annog mwy o bobl i feicio yn yr ardal, gallai dderbyn rhagor o gwsmeriaid. |
| **Cymru iachach**  Ystyriwch weithgarwch corfforol, ansawdd aer, nifer y damweiniau a’u difrifoldeb a diogelwch | | Annog newid moddol o ddefnyddio ceir. Trwy annog plant i fynd ati i ddefnyddio dulliau teithio llesol i fynd i’r ysgol, byddant yn cael rhai o'r 60 munud o ymarfer corff a argymhellir bob dydd a byddant yn fwy tebygol o aros yn actif yn ddiweddarach yn eu bywydau.  Hybu iechyd a lles da trwy gynyddu Teithio Llesol trwy sicrhau cysylltiadau â throedffyrdd/llwybrau beicio newydd a chreu cysylltiad y mae mawr ei angen ag ardaloedd cyffiniol.  Os bydd pobl yn newid o geir i feicio/gerdded, byddwn yn lleihau nifer y cerbydau yn yr ardal hon, ac yn cynorthwyo Bro Morgannwg i fwrw ei tharged o leihau ei hallyriadau carbon i sero net cyn 2030. <https://www.valeofglamorgan.gov.uk/cy/our_council/press_and_communications/latest_news/2020/December/Responding-to-the-Climate-Emergency-in-the-Vale-of-Glamorgan.aspx>  Cynyddu gwirfoddoli i wella lles corfforol a meddyliol y gymuned ac i helpu i fynd i'r afael ag unigrwydd ac allgáu cymdeithasol.  Rydym yn cydnabod y cyfleoedd mae ein hamgylchedd naturiol yn eu cynnig i wella lles corfforol a meddyliol a manteisio i'r eithaf ar botensial ein hasedau tir at ddefnydd y gymuned. |
| **Cymru fwy cyfartal**  Ystyriwch ansawdd teithiau, mynediad i weithleoedd, mynediad i wasanaethau, fforddiadwyedd. | | Mae Wordsworth Avenue yn gymharol gul ac mae gwasanaethau bysus lleol yn ei ddefnyddio. Mae gan y ffordd le i barcio ar y palmant ar ei hyd gyfan a chredir bod cyflymderau'n uwch nag y maent. Trwy wella cyffyrdd, byddwn yn rhoi'r gorau i barcio diwahaniaeth ac yn blaenoriaethu cerddwyr.  Mae gwrthdaro o amgylch yr ysgol gyda rhieni'n gyrru pellteroedd cymharol fyr i gasglu/gollwng eu plant. Trwy greu llwybr mwy diogel i'r ysgol, gobeithiwn wella'r berthynas rhwng preswylwyr a'r ysgol.  Sicrhau bod gan bobl o bob cefndir y gallu i gymryd rhan ym mywyd y gymuned, gan alluogi ein cymunedau i gydweithio i oresgyn heriau a bodloni anghenion pob sector ein cymuned ar hyn o bryd ac yn y dyfodol. |
| **Cymru o gymunedau cydlynol**  Ystyriwch hollti cymunedol. | | Bydd darparu seilwaith Teithio Llesol modern a chysylltiedig i gysylltu ardaloedd Ward Cornerswell â chanol tref Penarth yn cysylltu pobl a chyfleusterau lleol ac yn annog teithio llesol i'r orsaf drenau, sefydliadau addysg a gweithleoedd.  Rydym wedi defnyddio dull cyfannol o ddeall ac addasu gwasanaethau i anghenion unigolion, gan greu cymunedau diogel, cryf a gwydn.  Trwy hyrwyddo teithio llesol i gysylltu cymunedau ym Mhenarth rydym yn lleihau’r effeithiau negyddol ar yr amgylchedd.  Datblygwyd y cynllun hwn gyda mewnbwn gan breswylwyr, yr ysgol a'r gymuned leol. |
| **Cymru â diwylliant bywiog lle mae’r iaith Gymraeg yn ffynnu**  Ystyriwch effeithiau diwylliannol, gan gynnwys y Gymraeg ac ieithoedd eraill, gwaith celf, ac amrywiaeth diwylliannol e.e. cymunedau BAME. | | Bydd unrhyw arwyddion a osodir yn yr ardal yn ddwyieithog ac yn cydymffurfio â Pholisi Iaith Gymraeg Cyngor Bo Morgannwg.  Mae'r holl weithgareddau ymgynghori ac ymgysylltu wedi'u darparu'n ddwyieithog gan sicrhau y gall preswylwyr ymgysylltu â ni yn Gymraeg.  Cefnogi pob sector y gymuned i gael llais a theimlo'n hyderus y gwrandewir arni, gan helpu i greu Bro Morgannwg a Chymru fwy cydlynol a lleihau allgau cymdeithasol ac unigrwydd. |
| **Cymru sy’n gyfrifol yn fyd-eang**  Ystyriwch sŵn, nwyon tŷ gwydr, y dirwedd, y treflun, yr amgylchedd hanesyddol, bioamrywiaeth a’r amgylchedd dŵr. | | Mae hyn yn gwella llwybr teithio llesol i'r ysgol ac oddi yno a bydd yn helpu i leihau llygredd sŵn a nwyon tŷ gwydr.  Bydd gwelliannau i'r cyffyrdd yn cynnwys gerddi glaw.  Nid yw'r ardal laswelltog ar Tennyson Road yn cael ei defnyddio ar hyn o bryd ac mae'r gymuned leol yn credu bod cyfleoedd i'r gymuned fwynhau hon fel man gwyrdd. Bydd ein cynigion yn darparu seddi ac yn gwneud yr ardal yn fwy deniadol.  Lle bynnag y bo modd, byddwn yn defnyddio cyflenwyr a chontractwyr lleol i sicrhau ein bod yn cyfrannu at les economaidd y gymuned leol.  Gan fod y cynllun o fewn ffin bresennol y briffordd, ni fydd yn cael fawr o effaith ar yr amgylchedd.  Cyfrannu at les byd-eang trwy greu ardal a chenedl lle mae gwasanaethau cyhoeddus yn cynnwys pob preswylydd ac yn ystyried ei anghenion a'i ddyheadau.  Rydym yn lleihau ôl troed ecolegol y Fro a'r effaith y mae hwn yn ei chael ar yr amgylchedd byd-eang. |

**Gwerth am Arian**

Esboniwch pa gamau a gymerwyd i sicrhau y cadwyd prisiau mor isel â phosibl ac i fesur p’un a fydd y cyllid y gofynnwyd amdano yn rhoi gwerth am arian.. Dylid cynnwys y Gymhareb Buddion Cost (CBC) os yw'n hysbys:

|  |
| --- |
| Fel Awdurdod Lleol, mae gennym weithdrefnau archwilio a chaffael caeth ar waith. Rhan o'r prosesau hynny yw edrych ar 'Werth am Arian' o ran darparu gwasanaethau a sut rydym yn prynu ein cynnyrch a'n gwasanaethau ac yn comisiynu contractau gwaith. Bydd y prosesau caffael rydym yn eu dilyn (trwy GwerthwchiGymru – yn unol â Chanllawiau Technegol Tendro Cystadleuol a Chaffael Cyhoeddus Llywodraeth Cymru) yn sicrhau gwerth am arian trwy gystadleuaeth lawn ac agored a thrwy'r broses o ddethol y tendr sydd y fwyaf manteisiol yn economaidd.  Ar hyn o bryd, y bwriad yw y bydd Tîm Dylunio ac Adeiladu'r Cyngor yn cyflawni'r cynllun hwn yn fewnol. Mae'r gwasanaeth dylunio mewnol yn meincnodi ei berfformiad gwirioneddol gyda'r 21 awdurdod arall yng Nghymru trwy broses casglu data gydnabyddedig ar gyfer pob cynllun sydd werth dros £25,000. Cesglir data meincnodi'r cynllun a gwblhawyd hyd yma gan Glwb Meincnodi Gwasanaethau Peirianneg Cymdeithas Syrfewyr Sirol (Cymru) a chaiff ei gyd-gasglu gan Uned Ddata Llywodraeth Leol Cymru. Dros gyfartaledd o 10 mlynedd, bu Cyngor Bro Morgannwg yn cydymffurfio yn gyson â pherfformiad Cymru gyfan neu'n rhagori arno. Bydd y gwasanaeth dylunio yn parhau i feincnodi pob cynllun at ddibenion nodi gwelliannau.  Bydd y gwaith adeiladu yn amodol ar y llwyth gwaith a’r rhaglen gyfredol, ac yn cael ei wneud naill ai gan lafur uniongyrchol y Tîm Dylunio ac Adeiladu neu caiff ei anfon i'r Llain briodol dan Fframwaith Priffyrdd De-ddwyrain Cymru ar gyfer gystadleuaeth fechan trwy borth caffael GwerthwchiGymru, er mwyn cyflawni gwerth gorau. |

**Asesiad o’r Effaith**

Rhowch grynodeb o effeithiau cymdeithasol, diwylliannol, amgylcheddol ac economaidd y cynllun, ar bwy mae’n effeithio a sut, a thystiolaeth ategol ansoddol/meintiol allweddol.

|  |  |
| --- | --- |
| **Effeithiau Cymdeithasol**  Ystyriwch weithgarwch corfforol, ansawdd y daith, nifer y damweiniau a’u difrifoldeb, diogelwch, mynediad i weithleoedd, mynediad i wasanaethau, fforddiadwyedd, a gwahanu. | Bydd y cynllun o fudd i iechyd pawb sy'n byw yn yr ardal gyfagos trwy ddarparu llwybrau cerdded a beicio oddi ar y ffordd y gellir eu defnyddio fel rhan o ffordd iach ac actif o fyw.  Bydd darparu seilwaith Teithio Llesol modern a chysylltiedig i gysylltu ardaloedd Ward Cornerswell â chanol tref Penarth yn cysylltu pobl a chyfleusterau lleol ac yn annog teithio llesol i'r orsaf drenau, sefydliadau addysg a gweithleoedd.  Annog newid moddol o ddefnyddio ceir. Trwy annog plant i fynd ati i ddefnyddio dulliau teithio llesol i fynd i’r ysgol, byddant yn cael rhai o'r 60 munud o ymarfer corff a argymhellir ar gyfer pob dydd a byddant yn fwy tebygol o gadw’n heini yn ddiweddarach yn eu bywydau. |
| **Effeithiau Diwylliannol**  Ystyriwch yr effeithiau diwylliannol, gan gynnwys ar y Gymraeg. | Bydd unrhyw arwyddion a osodir yn yr ardal yn ddwyieithog ac yn cydymffurfio â Pholisi Iaith Gymraeg Cyngor Bo Morgannwg.  Bydd yr holl ymgynghori ac ymgysylltu yn ddwyieithog. |
| **Effeithiau Amgylcheddol**  Ystyriwch sŵn, ansawdd aer, nwyon tŷ gwydr, y dirwedd, y treflun, yr amgylchedd hanesyddol, bioamrywiaeth a’r amgylchedd dŵr. | Bydd y cynllun hwn yn lleihau allyriadau carbon trwy ddarparu cyswllt teithio llesol mawr ei angen a fydd yn hyrwyddo newid moddol oddi wrth drafnidiaeth cerbydau modur.  Os bydd pobl yn newid o geir i feicio/gerdded, byddwn yn lleihau nifer y cerbydau yn yr ardal hon, ac yn cynorthwyo Bro Morgannwg i fwrw ei tharged o leihau ei hallyriadau carbon i sero net cyn 2030. <https://www.valeofglamorgan.gov.uk/cy/our_council/press_and_communications/latest_news/2020/December/Responding-to-the-Climate-Emergency-in-the-Vale-of-Glamorgan.aspx>  Gall ansawdd yr aer wella fel y gall llygredd sŵn. |
| **Effeithiau Economaidd**  Ystyriwch yr amser teithio, dibynadwyedd amserau teithiau, costau trafnidiaeth, costau damweiniau, cynhyrchiant, yr economi leol, y tir, y costau cyfalaf a’r costau refeniw. Dylech gynnwys tystiolaeth sy’n dangos buddion economaidd trafnidiaeth a manteision economaidd ehangach gan gynnwys swyddi a grëir. | Gellir cyflawni’r cynllun o fewn y briffordd fabwysiedig bresennol ac felly ni fyddai unrhyw gostau tir ynghlwm wrth hyn.  Trwy wella'r man gwyrdd o flaen Tennyson Road rydym yn gobeithio helpu i adfywio'r ardal hon – ar hyn o bryd nid yw'r siopau i gyd wedi’u meddiannu. |

**3. ACHOS RHEOLI**

A ellir cyflawni'r cynllun? Beth yw’r risgiau?

Rhaid darparu cynllun prosiect sy'n nodi amserlenni ar gyfer gweithgareddau a cherrig milltir allweddol ar gyfer pob cynllun sy'n briodol i'r raddfa, y cymhlethdod a'r risgiau sy'n gysylltiedig â'r cynllun. Pan fo cyfnodau allweddol/cerrig milltir wedi'u cyrraedd/cwblhau, nodwch y dyddiad lle bo'n berthnasol. Dylid darparu o leiaf y canlynol lle maen nhw’n berthnasol i’r cynllun: gwybodaeth am y dyluniad, amseru prosesau statudol/caniatâd cynllunio, caffael tir, caffael, adeiladu, ac agor a chwblhau'r cynllun.

Rhaid cynnwys gwybodaeth am risgiau i fesurau cyflawni a lliniaru sydd ar waith neu yn yr arfaeth.

Bydd y gwaith yn cael ei reoli gan Dîm Dylunio ac Adeiladu'r Cyngor gyda'r swyddog Teithio Llesol yn gleient iddo.

Cynllun y Prosiect (amcangyfrif)

• Ch1 Dyluniad manwl

• Ch2 Gwaith adeiladu/cynllun i fod yn barod ar gyfer blwyddyn academaidd newydd (Dryden Road a Wordsworth Avenue)

• Ch3 Cam cyntaf y gwaith monitro a gwerthuso i'w gynnal – Dryden Road a Wordsworth Avenue

• Ch3 Tennyson Road - adeiladu

• Ch4 Tennyson Road – agor y cynllun

* Cyflwyno cais SDCau – Canol i ddiwedd Ebrill 2021
* Cymeradwyo SDCau – Dechrau Mehefin 2021
* Dechrau’r Gwaith Adeiladu – Gorffennaf 2021
* Cwblhau'r Gwaith Adeiladu – Awst 2021

Sylwer:

* Mae'r amserlenni uchod yn dibynnu ar gyllid yn cael ei ddarparu a chyfyngiadau Covid-19 posibl.
* Gellir codi gwrthwynebiadau yn ystod y broses ymgynghori a gallent arwain at oedi wrth ffurfioli’r cynllun. Bydd y Cyngor yn cydweithio'n agos â phreswylwyr a’r ysgol ynghylch y rhaglen waith.
* Mae’n bosibl y bydd yr effaith ar ecoleg leol yn ystod y gwaith adeiladu neu ailwynebu yn cael effaith niweidiol ar gynefinoedd lleol a’r system ddraenio. Caiff hyn ei ystyried fel rhan o ddyluniad manwl y cynllun hwn.
* Gallai fod oedi cyn derbyn deunyddiau seilwaith wrth aros am gyflenwyr allanol.
* Mae’n bosibl y bydd tywydd gwael yn oedi neu’n estyn y gwaith adeiladu ac mae’n bosibl na chaiff y cynllun ei gwblhau o fewn yr amserlen arfaethedig. Bydd y Cyngor yn sicrhau bod digon o fesurau wrth gefn yn cael eu cynnwys wrth ystyried y dyddiad dechrau cytunedig.

**4. ACHOS ARIANNOL**

**Proffil gwariant ariannol**

£000oedd, prisiau Alldro (dangosir gros y grant/cyfraniadau ar wahân isod)

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Cyn 2021/22** | **2021/22 (amcanestyniad)** | **2022/23** | **2023/24** | **2024/25** | **Yn ddiweddarach** | **Cyfanswm** |
| Arolygon |  |  |  |  |  |  |  |
| Dylunio |  | **144,330** |  |  |  |  |  |
| Prynu Tir |  |  |  |  |  |  |  |
| Gwaith ar Adeiladau |  |  |  |  |  |  |  |
| Adeiladu |  | **577,320** |  |  |  |  |  |
| Rheoli Prosiectau |  |  |  |  |  |  |  |
| Monitro a Gwerthuso |  | **40,000** |  |  |  |  |  |
| Hyrwyddo |  |  |  |  |  |  |  |
| **CYFANSWM GROS** | **0** | **761,650** |  |  |  |  |  |
| Swm yr arian cyfatebol, canran y cyfraniad a'r ffynhonnell/ffynonellau ariannu  *(nodwch enw'r sefydliad*) | **51,610 (WRTH Graidd)** |  |  |  |  |  |  |
| **CYFANSWM NET** | **(51,610)** | **761,650** |  |  |  |  |  |

**Proffil Gwariant Chwarterol**

*(Dylid cynllunio gwariant mor gynnar â phosibl yn y flwyddyn ariannol i sicrhau hyder o ran gwariant llawn. Dylai gwariant a gynllunnir ar gyfer chwarter 4 gael ei gyfyngu i leihau'r risg o danwario)*

|  |  |  |  |  |
| --- | --- | --- | --- | --- |
|  | **Rhagamcan Gwariant ar gyfer Blwyddyn Ariannol 2021-22 (mewn £000oedd)** | | | |
| **Chwarter 1** | **Chwarter 2** | **Chwarter 3** | **Chwarter 4** |
| Arolygon |  |  |  |  |
| Dylunio | **144,330** |  |  |  |
| Prynu Tir |  |  |  |  |
| Gwaith ar Adeiladau |  |  |  |  |
| Adeiladu |  | **577,320** |  |  |
| Rheoli Prosiectau |  |  |  |  |
| Monitro a Gwerthuso |  | **30,000** | **10,000** |  |
| Hyrwyddo |  |  |  |  |
| **CYFANSWM GROS** | **144,330** | **607,320** | **10,000** |  |
| Swm yr arian cyfatebol, y cyfraniad canrannol a'r ffynhonnell/ffynonellau ariannu *(nodwch enw’r sefydliad)* |  |  |  |  |
| **CYFANSWM NET** | **144,330** | **607,320** | **10,000** |  |

**5. ACHOS MASNACHOL**

Sut caiff y cynllun ei gaffael? Beth yw nifer a phrofiad y cyflenwyr tebygol? Beth yw'r trefniadau cytundebol allweddol; beth yw hyd y contract?

|  |
| --- |
| Bydd y cynllun Teithio Llesol yn cael ei gyflawni yn fewnol ac yn unol â Rheoliadau Ariannol a Rheolau Sefydlog y Cyngor yn ogystal â rheolau caffael.  Tîm Dylunio ac Adeiladu’r Cyngor fydd yn dylunio’r Cynllun Teithio Llesol a bydd y gwaith adeiladu yn amodol ar y llwyth gwaith a’r rhaglen gyfredol, felly caiff ei wneud naill ai gan lafur uniongyrchol y Tîm Dylunio ac Adeiladu neu caiff ei anfon i'r Llain briodol dan Fframwaith Priffyrdd De-ddwyrain Cymru ar gyfer gystadleuaeth fechan trwy borth caffael GwerthwchiGymru, er mwyn cyflawni gwerth gorau.  Lle bo angen, os na ellir ymgymryd â'r gwaith dylunio yn fewnol, caiff fframwaith dylunio cydnabyddedig sy'n cydymffurfio â Chyfnodolyn Swyddogol yr Undeb Ewropeaidd ei ddefnyddio i gyflawni'r cynlluniau. Mae hyn yn unol â'r Rheoliadau Ariannol a'r Rheolau Sefydlog cyfredol. |

**MONITRO A GWERTHUSO**

Sut a phryd y byddwch yn mesur p’un a fu'r cynllun yn llwyddiant? Cynllun monitro ôl-gyflawni, casglu data, a thargedau perthnasol?

|  |
| --- |
| Targed – lleihau ceir ar Dryden Road 30% mewn blwyddyn  Targed – cynyddu nifer y plant sy'n cerdded neu'n beicio i'r ysgol 25% mewn blwyddyn   * Mae gan yr ysgol Swyddog Ysgolion ar gyfer Teithio Llesol a fydd yn gallu rhoi sylwadau ar sut mae ymddygiad yn yr ysgol wedi newid * Arolwg dwylo i fyny – yn cael eu cynnal yn yr ysgol yn flynyddol. Byddem yn gofyn i gyfrifiadau gael eu gwneud cyn gweithredu'r cynllun i gymharu canlyniadau cyn ac ar ôl hynny. * Data prosiect WOW Strydoedd Byw – Os bydd yr ysgol yn ymuno â'r prosiect hwn, byddem yn defnyddio data cyn ac ar ôl gweithredu'r mesurau * Data camerâu – Bydd dadansoddiad o nifer yr HTCau sydd wedi’u cyflwyno yn rhoi syniad o ran newid yn ymddygiad gyrwyr yn yr ardal * Arolwg camerâu – Rydym yn bwriadu cynnal 2 arolwg dadansoddi fideo ar ôl cwblhau’r gwaith er mwyn cymharu llif y traffig * Arolwg cymunedol – Byddem yn cynnal arolwg o breswylwyr * Arolwg preswylwyr – Byddem yn ystyried cynnal ymgynghoriad o ddrws i ddrws |